FEDERALNO MINISTARSTVO OBRAZOVANJA I ZNANOSTI

Tekući transferi neprofitnim organizacijama

Transfer za oblast nauke od značaja za Federaciju BiH

**Uputstvo za popunjavanje elektronskog obrasca finansijskog plana**

* U fazi prijave, aplikant popunjava samo tabelu “FINANSIJSKI PLAN”; tabele “IZVJEŠTAJ” i “PLAN+IZVJEŠTAJ”, u ovoj fazi, aplikant ne otvara niti u njih upisuje bilo kakve podatke;
* Kolone u kojim su **već upisane vrste dozvoljenih troškova za svaki pojedini program** (polja **“B”** i **“C”**) **su fiksne** i u njima aplikant ne može ništa dodavati niti mijenjati;
* Aplikant **obavezno popunjava**:
* **polja “2” i “3”**, upisujući **naziv projekta** i **naziv pravnog ili fizičkog lica koje se prijavljuje**  (korisnik sredstava), te **nosioca projekta** i **voditelja projekta**, gdje je primjenjivo;
* **kolone “D”, “E” i “F”**, upisujući:
* planiranu namjenu sredstava, odnosno, kratak opis projektne aktivnosti ili faze u kojoj će trošak nastati;
* naziv i opis dokumenta priloženog prijavi na osnovu kojeg je planiran potrebni / naznačeni iznos, kao i oznaku tog dokumenta;
* iznos planiranog troška, prema priloženom obračunu, predračunu, ponudi ili drugom dokazu o visini traženog iznosa.
* U koloni “Planirana namjena sredstava / opis projektne aktivnosti (faze) u kojoj trošak nastaje” (polje “D”) ukratko se opisuje konkretna projektna aktivnost za koju se traži podrška, naprimjer: “*Prezentacija rezultata naučnog istraživanja – učešće na naučnom skupu, voditelj projekta*”, ili: “*Priprema terenskog rada: izrada brošure / uputstva za terensko anketiranje - usluga štampe i uveza, kom 10*”, i slično – ovisno o konkretnom transferu i programu, projektu, aktivnostima i dozvoljenim troškovima.
* U kolonu “Naziv i opis dokumenta / obračuna na osnovu kojeg je planiran potrebni iznos i oznaka istog u prijavi” (polje “E”), unose se nazivi, brojevi i datumi **SVIH priloga prijavi** kojim se dokazuje visina iznosa potrebnih za realizaciju aktivnosti (predračuni, ponude, potvrda organizatora o cijeni kotizacije za učešće na skupu ili ispis sa zvanične WEB stranice, obračuni troškova prevoza vlastitim automobilom, obračuni dnevnica, i sl.). Prilozi se numerišu **u skladu s numeracijom grupa troškova** na konkretnom programu. Naprimjer: ako su putni troškovi u tabeli označeni sa “1”, a troškovi prevoza sa “1.1.” i prilaže se obračun troškova goriva za prevoz do mjesta u kojem se vrši istraživanje, prilog s obračunom se fizički označava sa “*1.1.1.*”, i u koloni “E”, opisuje kao: “*1.1.1. Obračun troškova prevoza: osobni automobil, gorivo: destinacija 1-destinacija 2- destinacija 1”,*  uz izračun po standardnoj formuli. Ako su troškovi nabavke materijala u tabeli označeni sa “3”, i prilaže se predračun za nabavku potrošnog materijala za potrebe projekta, predračun se fizički označava sa “*3.1.*”, i, u koloni “E”, opisuje kao: “3*.1. Predračun br. 0005/25 od 10.5.2025., XXX d.o.o.*” **Na sve priloge** finansijskog plana u fizičkom obliku, stavljaju se oznake identične oznakama u tablici i prilozi se slažu po tom redoslijedu.

Ukoliko je broj priloga koji dokazuju potreban iznos za realizaciju određene projektne aktivnosti veći nego broj predviđenih redova u tabeli, aplikant može dodavati i nove redove u koloni “E” komandom “Insert”\_ “Entire Row”, s tim da se redovi ne dodaju neposredno iznad redova sa zbirom troškova.

* U kolonu “Iznos planiranog troška: prema priloženom obračunu, predračunu ili ponudi” unose se iznosi koji se traže od FMON, potrebni za realizaciju konkretnih aktivnosti.
* Naziv excel dokumenta koji se dostavlja Ministarstvu treba sadržati oznaku obrasca (naprimjer: FP\_5.4.) i naziv pravnog lica, odnosno, prezime fizičkog lica koje aplicira (naprimjer: FP\_5.4.Udruga XXXX).
* Elektronska verzija obrasca finansijskog plana šalje se istog dana kada je prijava poslana poštom, odnosno, dostavljena lično, na email adresu: prijave@fmon.gov.ba.
* Primjer popunjenog obrasca za naučno-istraživačke i razvojne projekte može se pogledati i preuzeti na WEB stranici Ministarstva.
* Prijave aplikanata koji ne dostave finansijski plan u elektronskom obliku bit će odbačene kao nepotpune i neće se razmatrati.
* Ukoliko dostavljeni obrasci nisu kompletno popunjeni u elektronskom ili štampanom obliku, ili se elektronska i štampana verzija razlikuju, prijava će biti odbačena i neće se razmatrati.